da id nb da de en da de da da da de da id da nb da de en da de da da da de da da de da en da da da da da da en da da sv da da da de da da en da da en da da fr es it de da fr en da nb de da eu da da da da da de da da da da de da en nb fr da de it de fr en
EU-tilskud til Silkeborgs arbejde med ’anderkendende samtaler’ på skoleområdet - Central Denmark EU Office
Vi arbejder for Midtjylland i Bruxelles
Silkeborg kommune har fået godkendt projektet SPrED (Sharing Professional Education), som de har søgt midler til under Comenius Regio-programmet. Sammen med skoler i Leek, UK, skal Silkeborg arbejde med, hvordan ’anerkendende samtaler’ kan bruges som redskab til evaluering af læreres og skolelederes professionelle udvikling. CDEU har hjulpet Silkeborg kommune i ansøgningsprocessen med gennemlæsning af og feedback på ansøgningsteksten.
Målet er at udvikle personalets kompetencer på skoler, gymnasier og universiteter, samt at få lokale myndigheder i LEEK og Silkeborg til at blive bedre til selvevaluering, læring og ansvarlighed i undervisningsmiljøer. Omdrejningspunktet vil være udveksling af praksis med en europæisk dimension inden for rammerne af teorien om ’anerkendende samtaler’ (Appreciative Inquiry). I praksis handler det om, at de britiske skoler skal være ’kritiske venner’ og give feedback på den måde, som skolerne i Silkeborg fungerer på, og omvendt skal skolerne i Silkeborg være ’kritiske venner’ og give deres feedback på måden at drive undervisning på i Leek. På den måde håber kommune og skolerne i Silkeborg at blive bedre til det, de gør. Målet er at lære af hinandens forskellige udgangspunkter.
Hele projektet har fået godt 87.000 EUR i tilskud fra EU kommer til at strække sig over to år.
Få mere at vide
Pia Kløjgård Jensen, projektkoordinator i Silkeborg Kommune, e-mail.
Comenius Regio er en pulje under Livslang Læring programmet, hvor kommuner og regioner sammen med skoler og andre institutioner har kunnet søge tilskud til samarbejde med en anden kommune eller region i et andet land. Comenius Regio puljen forsvinder med udgangen af 2013, men erstattes muligvis af noget tilsvarende i det nye Erasmus+-program.
Læs mere om Comenius Regio Partnerskaber her.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 499 48 92 03
+32 485 86 68 06
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu